**ΕΝΟΤΗΤΑ 6.5: ΑΘΛΗΤΙΣΜΟΣ ΚΑΙ ΒΙΑ**

ΣΧΕΔΙΑΓΡΑΜΜΑ

**Ο ΑΘΛΗΤΙΣΜΟΣ ΙΣΤΟΡΙΚΑ**

**Στις πρωτόγονες κοινωνίες:** το παιχνίδι υπάρχει ως απλό μέσο ψυχαγωγίας

**Στην αρχαία Ελλάδα:**

- Διαμορφώνεται το αθλητικό ιδεώδες, που έχει δύο αρχές:

α) εκγύμναση του σώματος

β)συναγωνισμός των αθλητών ως μέσο άμιλλας και αρετής

- Διαμορφώνονται οι Ολυμπιακοί αγώνες. Έτσι ο αθλητισμός:

α) Επεκτάθηκε και εκτός των συνόρων των κρατών

β) Συνδέθηκε με την ειρήνη και τη συμφιλίωση των λαών (ολυμπιακή εκεχειρία)

**Στις σύγχρονες κοινωνίες:** ο αθλητισμός

-   είναι οργανωμένος κοινωνικός θεσμός

-   εκφράζει τις αξίες και τα πρότυπα που επικρατούν σε κάθε κοινωνία (π.χ. ο συναγωνισμός έχει εξελιχθεί σε ανταγωνισμό)

**ΣΤΟΧΟΙ ΤΟΥ ΑΘΛΗΤΙΣΜΟΥ**

Υγεία σωματική και πνευματική (μέσα από την άθληση γενικά)

Ψυχαγωγία (μέσα από την άθληση ειδικά, σε άθλημα που εκφράζει τον αθλητή)

Κοινωνικοποίηση (μέσα από τη συνεργασία στην ομάδα)

Συμφιλίωση λαών (με διοργάνωση διεθνών αγώνων)

**Ο ΑΘΛΗΤΙΣΜΟΣ ΣΗΜΕΡΑ**

 ΧΑΡΑΚΤΗΡΑΣ του αθλητισμού:

**Μαζικός**, ώστε να έχουν όλοι οι πολίτες δυνατότητα να αθληθούν.

**Εμπορευματοποιημένος**, γιατί συνδέεται με την αγορά και συμφέροντα εταιριών (ΜΜΕ, εταιρίες αθλητικών ειδών, εταιρίες πληροφορικής κλπ.)

**ΑΡΝΗΤΙΚΑ ΦΑΙΝΟΜΕΝΑ που συνδέονται με τον σύγχρονο χαρακτήρα του αθλητισμού**

**1) Πρωταθλητισμός με κάθε μέσον**

- *Σημαίνει:* την αναγόρευση του ανταγωνισμού σε υπέρτατη αξία, δηλ. ο αθλητής πρέπει να νικήσει με κάθε μέσο.

- *Αποτελέσματα:*

α) ένταξη στην **προπόνηση από μικρές ηλικίες**. Έχει συνέπειες στην υγεία των αθλητών

β) **επέμβαση τεχνολογίας** και επιστήμης στην προσπάθεια για τη νίκη. Έχεις συνέπειες στην υγεία των αθλητών (π.χ. με χρήση αναβολικών ουσιών)

γ) καλλιέργεια **φανατισμού στους φιλάθλους** μέσω των ΜΜΕ, επειδή υπάρχουν συμφέροντα

**2)Βία**

**Συναντάται** κυρίως σε συγκεκριμένα αθλήματα (ποδόσφαιρο και μπάσκετ)

**Αιτίες:** α) εμπορευματοποίηση αθλητισμού, μέσω της εξάρτησης των αθλημάτων αυτών από μεγάλα οικονομικά συμφέροντα

β) υπερπροβολή συγκεκριμένων αθλημάτων από τα ΜΜΕ

γ) καλλιέργεια φανατισμού από ομάδες φιλάθλων. Οφείλεται:

- στα κοινωνικά προβλήματα (αποξένωση, ανεργία), γιατί ο πολίτης στρέφεται στο φανατισμό για να τα αντιμετωπίσει

- στην κοινωνικοποίηση του πολίτη μέσω κοινωνικών ομάδων φανατισμένων οπαδών

- καλλιέργεια φανατισμού από αθλητικούς παράγοντες.

**Αντιμετώπιση της βίας**

α) αυστηρότερα κατασταλτικά μέσα από την πολιτεία

β) συνεργασία φιλάθλων και αθλητικών φορέων

γ) κοινωνική πολιτική, για αν αντιμετωπιστούν τα προβλήματα που προκαλούν τον φανατισμό